Document ID: /roh_data/filtered/fineweb-2-filterrobots_roh.jsonl.gz/6891

La situaziun en ils stadis federativs Victoria e New South Wales resta tendida. Er oz datti temperaturas sur 40 grads. Per cumbatter las flommas ha la regenza mobilisà supplementarmain 3'000 reservists da l’armada.
Dapi il settember èn almain 18 persunas mortas pervi dals incendis. Pliras valan anc sco sparidas. En l'Australia ha il fieu fin uss destruì ina surfatscha ch'è fin uss per bler pli gronda che la Svizra.
Primas persunas èn vegnidas evacuadas
En l’Australia èn las emprimas persunas che la marina ha evacuà ord las zonas da privel arrivadas datiers da la citad da Melbourne. Quai suenter in viadi da 20 uras sin bastiments da guerra, sco medias localas rapportan. Millis da persunas eran fugidas dals incendis da chagliom en la citad da costa Mallacoota en il stadi federativ da New South Wales.
Parc naziunal sin inslas da kenguru destruì
La polizia ha entant dà enconuschent, ch'in fieu ha destruì bunamain dal tuttafatg il parc naziunal Flinders-Chase sin las inslas da kenguru. Duas persunas sajan vegnida per la vita cura che las flommas hajan tschiffà lur auto. Il fieu haja era mazzà blers animals selvadis. Ins stoppia quintar cun «considerablas perditas». En il parc naziunal vivan tranter auter kengurus, coalas ed erizuns dal pichel lung.
Ord l'archiv
RTR novitads 09:00
Australien wird seit Monaten von verheerenden Buschbränden heimgesucht. Mindestens 22 Menschen kamen seit September ums Leben, hunderte Häuser und Gebäude wurden zerstört.
Eine neue Zuspitzung der Lage wird für dieses Wochenende erwartet, wenn die Temperaturen auf weit über 40 Grad Celsius steigen sollen. Nahezu im gesamten Südosten des Landes gilt der Ausnahmezustand.